کۆمەڵکوژیی کەرکووک (١٩٢٤)

کۆمەڵکووژی کەرکووک ١٩٢٤ کۆمەڵکوژی خەڵکی کەرکووک بوو لەلایەن ئاشوورییەکانەوە لە مانگی ئایاری ١٩٢٤، دوای ئەوەی لە سەرەتاکانی ساڵی ١٩٢٤ لە کەرکووک ھێرش کرایە سەر ھێزە ئاشوورییەکان کاتێک نیشتەجێی ناوچەکە بوون. یەکێک لە ھێرشە دیارەکان کە بووە ھۆی دوژمنایەتی نێوان ئاشوورییەکان و موسڵمانانی ناوچەکە لە مانگی ئابی ساڵی ١٩٢٣ لە مووسڵ ڕوویدا، کە تێیدا دوو منداڵی ئاشووری لەلایەن موسڵمانەکانەوە کوژران و کەس نەدرایە دادگا.

لە سەرەتای ساڵی ١٩٢٤ ئینگلیزەکان ھێزی خۆبەخشانی ئاشوورییان بۆ پارێزگای کەرکووک جێگیر کرد بە مەبەستی گرتنی شاری سلێمانی کە ئەوکات لە لایەن کوردەکان و شێخ مەحموودەوە کۆنترۆڵ کرابوو. کوردە موسڵمانەکانی کەرکووک ھەڕەشەی ھێرشکردنە سەر ژنان و ئافرەتانی ئاشوورییان کرد گەر ھێزە ئاشوورییەکان ھێرش بکەنە سەر شاری سلێمانی.

لە ٤ی ئایاردا ناکۆکی لە نێوان ئێزیدییەک و فرۆشیارێکی موسڵمان لە بازاڕی ناوەندی کەرکووک لەسەر نرخەکان دروست بوو، کە بووە ھۆی شەڕی دەستە و یەخەی نێوانیان؛ دوای ناکۆکییەکە، دوو سەربازی ئاشووری لەلایەن موسڵمانەکانەوە بریندار کران، ھەروەھا موسڵمانەکانی ئەوێ گاڵتەیان بە ئاشوورییەکان دەکرد؛ بەپێی بەڵگەنامەکانی بەریتانیا "دواتر دوو یەکەی ئاشووری چوونەتە ناوەندی شارەکە، لە ڕێگادا بە شێوەیەکی دڕندانە ھێرشیان کردووەتە سەر ژمارەیەک موسڵمان کە لە قاوەخانەیەک دانیشتبوون". پێش ئەوەش موسڵمانەکان بەردەوام گاڵتەیان بە ئاشوورییەکانی ئەوێ کردوە، پاش ھێرشی ئاشوورییەکان، کوردە موسڵمانەکانی کەرکووک دەستیان کرد بە تەقەکردن لە ئاشوورییەکان کە لە ئەنجامدا چەند ئاشوورییەک کوژران. دواتر ھێزە ئاشوورییەکان بەرپەرچیان داوەتەوە و تەقەیان لە موسڵمانە چەکدارەکان کردوە، کە لە ئەنجامدا ٥٠ موسڵمان لە کەرکووک کوژران و دەیان مەدەنی تریش بوونەتە قوربانی. کۆی گشتی ئاشوورییە کوژراوەکانیش ٥ کەس بووە.

 تێبینییەکان 

 سەرچاوەکان 

پۆل:کەرکووک
پۆل:جینۆساید
پۆل:جینۆسایدەکان
پۆل:کۆمەڵکوژییەکان
پۆل:کۆمەڵکوژییەکانی کوردەکان
پۆل:کۆمەڵکوژیی گرووپە ڕەگەزییەکان
پۆل:کۆمەڵکوژیەکان لە عێراق
پۆل:پاکتاویی ڕەگەزی
پۆل:١٩٢٤
پۆل:کورد
پۆل:کوردەکان
پۆل:کوردستان
پۆل:ئاشوورییەکان
پۆل:ئاشوورییەکانی عێراق
پۆل:ئاشوورییەکان لە عێراق
پۆل:ئەو پۆتانانەی لەسەر ویکیدراوە ھەن